Številka: 10002-7/2020/31

Datum: 30. 9. 2021

Na podlagi šestega odstavka 21. člena Zakona o Vladi Republike Slovenije (Uradni list RS,
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) - uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014) – ZTFI-A, [69/08](http://www.uradni-list.si/1/objava.jsp?urlid=200869&stevilka=3015) – ZZavar-E, 40/12 – ZUJF,
158/20 – ZIntPK-C in 203/20 – ZIUPOPDVE) in 60. člena Zakona o izvrševanju proračunov Republike Slovenije za leti 2021 in 2022 (Uradni list RS, št. 174/20, 15/21 – ZDUOP in 74/21) je Vlada Republike Slovenije na 277. dopisni seji dne 30. 9. 2021 pod točko 6 sprejela naslednji

S K L E P

1. Vlada Republike Slovenije je sprejela Skupni kadrovski načrt (SKN) organov državne uprave za leti 2021 in 2022.
2. Dovoljeno število zaposlenih v Skupnem kadrovskem načrtu (SKN) organov državne uprave za leti 2021 in 2022 se na podlagi četrtega odstavka 60. člena Zakona o izvrševanju proračunov Republike Slovenije za leti 2021 in 2022 (Uradni list RS,
št. 174/20, 15/21 – ZDUOP in 74/21), glede na sprejet Predlog SKN za leti 2021 in 2022, po sklepu vlade št. 10002-7/2020/2 z dne 30. 9. 2020, poveča, in sicer:
* vladnim službam odgovornim predsedniku Vlade Republike Slovenije za 36,
* vladnim službam odgovornim generalnemu sekretarju Vlade Republike Slovenije za 27,
* Službi Vlade Republike Slovenije za digitalno preobrazbo za 24 v letu 2021 in za dodatnih 32 v letu 2022,
* Ministrstvu za finance za 25,
* Ministrstvu za zunanje zadeve za 10 v letu 2021 in za dodatno 1 v letu 2022,
* Ministrstvu za pravosodje za 15 v letu 2021 in za dodatnih 5 v letu 2022,
* Ministrstvu za gospodarski razvoj in tehnologijo za 27,
* Ministrstvu za kmetijstvo, gozdarstvo in prehrano za 22,
* Ministrstvu za infrastrukturo za 52,
* Ministrstvu za okolje in prostor za 34,
* Ministrstvu za delo, družino, socialne zadeve in enake možnosti za 34 v letu 2021 in za dodatne 4 v letu 2022,
* Ministrstvu za zdravje za 36,
* Ministrstvu za javno upravo za 36,
* Ministrstvu za izobraževanje, znanost in šport za 31,
* Ministrstvu za kulturo za 16,
* Ministrstvu za notranje zadeve za 4,
* Ministrstvu za obrambo za 21,
* Upravnim enotam za 51,
* Policiji za 15,
* Upravi Republike Slovenije za izvrševanje kazenskih sankcij za 30 v letu 2021 in za dodatnih 10 v letu 2022.

1. Proračunski uporabniki sredstva za stroške dela dodatno zaposlenih javnih uslužbencev zagotavljajo v okviru sredstev za stroške dela v svojih finančnih načrtih.
2. V okviru dovoljenega števila zaposlitev za posamezni organ državne uprave je določena posebna kvota dovoljenih zaposlitev, ki je namenjena izključno zaposlitvam pripravnikov.
3. Vlada Republike Slovenije nalaga predstojnikom organov državne uprave, da na podlagi medsebojnega dogovora zagotovijo možnost prenosa kvot za zaposlitev pripravnikov, če jih v svojem organu ne potrebujejo.
4. Če organ preseže dovoljeno število zaposlenih, določenih s Skupnim kadrovskim načrtom (SKN) organov državne uprave za leti 2021 in 2022 zaradi zaposlitve pripravnika v letu 2021, ki se mu pripravniška doba izteče v letu 2022, ta zaposlitev ne šteje kot preseganje kadrovskega načrta za leto 2021.
5. Če Policija in Uprava Republike Slovenije za izvrševanje kazenskih sankcij presegata dovoljeno število zaposlenih zaradi zaposlitve kandidata za policista ali kandidata za pravosodnega policista, ta zaposlitev ne šteje kot preseganje kadrovskega načrta.
6. V okviru kvote SKN se določi minimalna kvota za zaposlitev vrhunskih športnikov in trenerjev, in sicer pri Ministrstvu za finance - Finančni upravi Republike Slovenije (15), Ministrstvu za notranje zadeve - Policiji (30) in Ministrstvu za obrambo - Slovenski vojski (67) - za leti 2021 in 2022.
7. Vlada Republike Slovenije nalaga ministrstvom, da v okviru kvote dovoljenih zaposlitev za ministrstva in organe v sestavi posebno pozornost namenijo ustrezni kadrovski popolnitvi delovnih mest inšpektorjev.
8. Ministrstva, pri katerih je zaradi premestitve zaposlenih, katerih plače so se zaradi dela na evropskih projektih financirale iz evropskih sredstev in nadaljevanje dela teh zaposlenih na drugih EU-projektih ni bilo možno, prišlo do povečane realizacije kadrovskega načrta, morajo število zaposlenih uskladiti s sprejetim kadrovskim načrtom najpozneje do 31. 12. 2022.

Mag. Janja Garvas Hočevar

vršilka dolžnosti generalnega sekretarja

Priloga:

* Preglednica SKN organov državne uprave za leti 2021 in 2022

Prejmejo:

* Ministrstva
* Kabinet predsednika Vlade Republike Slovenije
* Generalni sekretariat Vlade Republike Slovenije
* Urad Vlade Republike Slovenije za Slovence v zamejstvu in po svetu
* Služba Vlade Republike Slovenije za razvoj in evropsko kohezijsko politiko
* Ministrstvo za javno upravo, Direktorat za javni sektor